**Poveștile iubirii - Regăsire**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am regăsit iubirea pierdută in ochii tăi,

Ascunsă-n strălucirea orelor de seară,

Când reflectau asemeni cu-a stelelor văpăi

Pe întunecatul cer al unei nopți de vară.

Am regăsit iubirea în ale tale buze,

Dulceața lor suavă a primului sărut,

Am resimțit și-acum miresmele difuze...

Splendorile iubirii din vremuri de-nceput .

Am regăsit iubirea în mâna delicată

Ce-mi mângâia obrazul ... mirifică trăire,

Ti-am sărutat căușul, la fel ca altădată,

Al palmei tale fine... O!... dulce împlinire,

Intârzie-mi sărutul să-ți simt din nou dorința,

Când roua dimineții împrospătează iară

Iubirile pierdute și să-ți cuprind ființa

In calda-mbratisare ce trupu-mi înfioară.

Mai lasă-mă o vreme să deslușesc chemarea

Inimii ce-mi bate în piept cu răzvrătire,

Să retrăiesc iar visul ce-nfruntă neuitarea,

Să nu rămâi pe veci in mine-o ... amintire.

Căprar Florin